من ژیان کردمە
وە یەواشیگ مرێد
هەرکەسیگ نیەگەردێد
هەرکەسیگ نیەوخوەنێد
هەرکەسیگ گووش لە مۆسیقا نیەتەکنێد
هەرکەسیگ خاس وە دیەیلی نیەکەفێدە بان ری
وە یەواشیگ مرێد
هەرکەسیگ بوودە کوەیلەی رسوومەیل
هەرکەسیگ گشت رووژیگ وەبان خود ریەگە چوود
هەرکەسیگ قەت رەفتار خوەی ئاڵشت نیەکەێد
هەرکەسیگ ملهڕی وە ئاڵشتکردن رەنگ دڵنگەیلی نەکەێد
یا هەرکەسیگ ئەرا کەسیگ نادیار قسە نەکەێد 
وە یەواشیگ مرێد
هەرکەسیگ رخی لە دڵداری
و گەردەلۊل هەسەیل چوود
ئەوەگ دووارە بریقە ئەرا چەو گلەو دەێد
وە یەواشیگ مرێد
هەرکەسیگ رۊیی وەرەو شۊن خوەی ئاڵشت نیەکێد
هەنای بیزار بوود لە کار و دووسی
هەرکەسیگ سوار مەترسی نەوود تا خەوی وەجی بارێد
هەرکەسیگ یەیگلە لە ژیانی تەقەلا نەێد
ک لەبان تەمەیل جڵا بگرێدەی
ژیان ئیرنگە وەسەر بوە
ئمڕوو ملهڕی بکە
وەزۊ رەفتار بکە
خوەد لە دڵخوەشی بیبەش نەکە.
بابلۆ نیرۆدا/ خاوەن خەڵات نۆبێل ١٩٧١
